To òdbiwającé sã òd trzech lat swiãto chùralny mùzyczi scygô spiéwaków z całégò kraju latos mdze 3 czerwińca. Karna zgłoszoné do 15 łżëkwiata zaprezeńtëją swòje dokazë zrzeszoné z Pańską Mòdlëtwą. – Pòzwa i témizna kònkùrsu to je ùdba dirigeńta Tomasza Chiłë, jaczi widzôł, że taczégò kònkùrsu prawie felëje – pòwiôdô direchtór Dodomù Kùlturë w Lëni Jón Trofimòwicz.